Bortset fra navnet på ukrainsk/russisk er Tjernivtsi kendt under mange forskellige navne, som blev brugt i under de forskellige landes styre i byens historie, eller af større befolkningsgrupper: rumænsk: Cernăuţi, tysk: Czernowitz, jiddisch: טשערנאָוויץ, tr. Tshernovits, polsk: Czerniowce, ungarsk: Csernovic. Under Fyrstendømmet Galicien-Volhynien hed byen Chern. Den ukrainske forfatter Jurij Fedkovitj og ukrainske musiker og sanger Volodymyr Ivasjuk er tilknyttet Tjernivtsi. Og det var her den tyske digter Paul Celan blev født i 1920.